kardosdrur/scandi-wiki huggingface dataset:
Yrkefjorden

Yrkefjorden eller Yrkjefjorden er en fjord i Tysvær og Vindafjord kommuner i Rogaland fylke i Norge. Den er en arm af Krossfjorden og udgør den vestlige del af «krossen» (korset). Fjorden er omkring 12 kilometer lang og har en sidefjord, Vatsfjorden, som går mod nord omtrent halvvejs ind i fjorden. Vatsfjorden er omkring fem kilometer lang.
Grænsen  mellem kommunerne Vindafjord i nord og Tysvær i syd følger Yrkefjorden. Indløbet i øst ligger mellem Metteneset i syd  og Fløkje i nord. Nordvest for indløbet går Sandeidsfjorden videre mod nord. 

Det ligger kun små bebyggelser langs fjorden. På sydsiden ligger bygden Vassendvik, omtrent syd for indløbet til Vatsfjorden. Inderst i fjorden ligger bygden Yrke, som fjorden er opkaldt efter. 

Yrkefjorden har været byggeplads for Troll-, Draugen - og Gullfaks C-platformene.

Kilder og henvisninger

Fjorde i Rogaland
Tysvær
Vindafjord
Sandeidsfjorden

Sandeidfjorden er en fjord i Vindafjord kommune i Rogaland fylke i Norge. Fjorden er del af Krossfjorden og fortsætter mod nord, hvor Vindafjorden svinger mod øst. Fjorden er omtrent 9 kilometer lang og største dybde er 370 meter. Fylkesvei 46 går langs øst- og nordsiden af fjorden.

Inderst i fjorden ligger landsbyen Sandeid og længere ude på østsiden ligger Vikedal.
Fra Sandeid fører en lavning videre til Ølen, kommunecenteret i Vindafjord kommune, ca. 10 km mod nord.

Kilder og henvisninger 

Fjorde i Rogaland
Vindafjord
Volkswagen Amarok

Volkswagen Amarok er en pickup-bilmodel fra det det tyske mærke Volkswagen. De fleste nyere eksemplarer har en 3.0 V6-motor med 163-258 HK.

Modellen er en mindre pickup, i to modelversioner, enkelt førerhus og dobbelt førerhus. Den er fremstillet med tre forskellige motorer, en benzin og to diesel, 6-trins gearkasse, permanent eller ikke-permanent indkoblet firehjulstræk eller baghjulstræk. Den har en stiv bagaksel med bladfjedre, der kan opnås med to forskellige suspensionskarakteristika. Den har foraksel med øvre og nedre akselarm og glidebremser, bilrammen af typen "stige", krops- og lastplanet er helt galvaniseret, skruet på rammen. skivebremser foran og tromlebremse bagved. Modellerne hedder Basis, Trendline og Highline.

Amarok
Cerruti

Cerruti er et fransk modehus, der blev grundlagt i 1967 i Paris af den italienske stylist og modedesigner Nino Cerruti.

Cerruti designer, fremstiller, distribuerer og sælger luksus ready-to-wear, jeans, parfume, sportstøj, lædervarer, ure og modeaccessories. Det bliver markedsført under to forskellige navne; Cerruti 1881 og  18CRR81 Cerruti.

I 1967 åbnede den første flagskibsbutik og hovedkvarteret på 3 Place de la Madeleine i Paris, Frankrig.

Virksomheden var ejet af det amerikanske firma MatlinPatterson Global Advisors fra august 2006 til 2010. Siden december 2010 har det været ejet af Trinity Ltd (Li & Fung Group).

Referencer

Eksterne henvisninger 
 

Beklædningsvirksomheder fra Frankrig
Luksusmærker
Etableret i 1967
Tekstilvirksomheder
Peter, arveprins af Jugoslavien

Arveprins Peter af Jugoslavien (født 5. februar 1980 i Chicago, Illinois, USA) er en serbisk prins. Han er den ældste søn af Alexander af Jugoslavien (født 1945), der tidligere har været jugoslavisk kronprins. Han er sønnesøn af Peter 2. af Jugoslavien (1923–1970), der var Jugoslaviens sidste konge i 1934–1945.

Forfædre 
Arveprins Peter er søn af Alexander af Jugoslavien samt sønnesøn af Alexandra af Grækenland og Danmark og Peter 2. af Jugoslavien. 

Arveprins Peter er oldesøn af Alexander 1. af Jugoslavien, Marie af Jugoslavien og Alexander 1. af Grækenland. Han er tipoldesøn af Peter 1. af Jugoslavien, Ferdinand 1. af Rumænien, Ferdinand 1. af Rumænien, Konstantin 1. af Grækenland og Sophie af Preussen. 

Desuden er han tiptipoldesøn af  Leopold af Hohenzollern-Sigmaringen, Alfred af Sachsen-Coburg og Gotha, Maria Alexandrovna af Rusland, Georg 1. af Grækenland, Olga Konstantinovna af Rusland, Frederik 3. af Tyskland, Victoria af Storbritannien (1840-1901), Ludvig Karl af Orléans, hertug af Nemours, Pedro 2. af Brasilien, Ferdinand 2. af Begge Sicilier, Ferdinand Filip af Orléans, hertug af Chartres, Helene af Mecklenburg-Schwerin og Antoine, hertug af Montpensier.

Referencer

Weblinks 
Officiel webplads for den serbiske kongefamilie

Kongelige fra Serbien
Huset Karadjordjević
Personer fra Chicago
Hardwired... to Self-Destruct

Hardwired ... to Self-Destruct er det amerikanske heavy metal-band Metallicas tiende studiealbum. Det blev udgivet 18. november 2016 og er produceret af Greg Fidelman.

Metallica-album
Album fra 2016
Filip Karađorđević af Jugoslavien

Prins Filip Karađorđević (født 15. januar 1982 i Fairfax, Virginia, USA) er en serbisk prins. Han er den næstældste søn af Alexander af Jugoslavien (født 1945), der tidligere har været jugoslavisk kronprins. Prins Filip har en yngre tvillingebror.  Prins Filip er sønnesøn af Peter 2. af Jugoslavien (1923–1970), der var Jugoslaviens sidste konge i 1934–1945.

Familie 
I 2017 giftede prins Filip sig med Danica Marinković (født i Beograd i 1986). Den 25. februar 2018 blev de forældre til Stefan.  Prins Stefan er den første dreng i kongefamilien, der er født i Serbien, siden 1928.

Forfædre 
Prins Filip er søn af Alexander af Jugoslavien samt sønnesøn af Alexandra af Grækenland og Danmark og Peter 2. af Jugoslavien. 

Prins Filip er oldesøn af Alexander 1. af Jugoslavien, Marie af Jugoslavien og Alexander 1. af Grækenland. Han er tipoldesøn af Peter 1. af Jugoslavien, Ferdinand 1. af Rumænien, Ferdinand 1. af Rumænien, Konstantin 1. af Grækenland og Sophie af Preussen. 

Desuden er han tiptipoldesøn af  Leopold af Hohenzollern-Sigmaringen, Alfred af Sachsen-Coburg og Gotha, Maria Alexandrovna af Rusland, Georg 1. af Grækenland, Olga Konstantinovna af Rusland, Frederik 3. af Tyskland, Victoria af Storbritannien (1840-1901), Ludvig Karl af Orléans, hertug af Nemours, Pedro 2. af Brasilien, Ferdinand 2. af Begge Sicilier, Ferdinand Filip af Orléans, hertug af Chartres, Helene af Mecklenburg-Schwerin og Antoine, hertug af Montpensier.

Referencer

Weblinks 
Officiel webplads for den serbiske kongefamilie 

Kongelige fra Serbien
Huset Karadjordjević
Personer fra Virginia
Peder Paars (skib, 1985)

Peder Paars var en færge, der blev afleveret til DSB Færger i 1985. Mellem 1991 og 2000 gjorde den tjeneste som Stena Invicta for Stena Line. Siden 2000 har skibet tilhørt Color Line og båret navnet Color Viking. Skibet overtages i løbet af de første måneder af 2023 af det græske rederi SeaJets.

Baggrund 

I september 1983 bestilte DSB Færger to store bil- og passagerfærger til ruten mellem Aarhus og Kalundborg. Skibene blev bygget på Nakskov Skibsværft, og Peder Paars blev leveret som det første i oktober 1985. Navnet blev hentet fra Ludvig Holbergs parodi på Æneiden, hvor helten Peder Paars netop foretog en rejse mellem Kalundborg og Aarhus.

Tjeneste 

Peder Paars sejlede sin første tur på ruten 19. november 1985. Trafiksituationen på Kattegat udviklede sig således, at DSB efter fem år ikke mente at have behov for to så store færger på ruten, og i oktober 1990 blev både Peder Paars og søsterskibet Niels Klim solgt til  Stena Line, med virkning fra maj 1991. Den 19. maj 1991 blev de begge trukket ud af tjeneste og erstattet med de mindre færger Ask og Urd. Dagen efter blev Peder Paars omdøbt til Stena Invicta, og sendt til Schichau-Seebeckswerft i Bremerhaven, Tyskland. Der blev det ombygget til tjeneste i Den Engelske Kanal i Stena Lines datterselskab Sealink Stena Line, og blev registreret i Storbritannien med Dover som hjemhavn. Den 8. august 1991 sejlede Stena Invicta første gang på ruten mellem Dover og Calais.

Efter dannelsen af rederiet P&O Stena Line, blev Stena Invicta lagt op den 18. februar 1998. I april samme år blev skibet chartret ud til Silja Line i Finland for sommersæsonen 1998. Hun beholdt sit navn, men Silja Line markedsførte skibet som  Wasa Jubilee i anledning af 50-året for færgefarten fra Vaasa i Finland og navnet fik en prominent plads på skibssiden. Skibet betjente ruten mellem Vasaa og Umeå i Sverige fra 20. april til 15. september 1998. Den følgende måned ankom Stena Invicta til Zeebrugge, hvor det blev lagt op. I november 1999 skibet overført fra Stena Line til P&O Stena Line. I december blev hun chartret af Stena Line U.K. til ruten mellem Holyhead og Dún Laoghaire, med første tur 12. december 1999. Ved udgangen af februar 2000 skiftede hun til ruten Fishguard—Rosslare, men allerede 20. marts 2000 blev hun trukket ud af tjeneste.

I april 2000 blev Stena Invicta chartret af Color Line i Norge, med en option på køb. Skibet blev registreret i Nassau, Bahamas, ombygget i Drammen og omdøbt til Color Viking. Den 14. juni debuterede skibet på ruten mellem Sandefjord og Strömstad. I maj 2001 udnyttede Color Line sin købsoption. Color Viking fik i samme forbindelse hjemhavn i Sandefjord, og betjener stadig (juli 2022) ruten til Strömstad. 

Efter at sejlet på ruten mellem Sandefjord og Strömstad i mange år, sammen med den år 1971-byggede Bohus,  blev Bohus i 2019 erstattet af et helt nybygget skib med navnet, Color Hybrid.

I november 2022 annoncerede Color Line, at skibet ville blive taget ud af drift sammen med fragtskibet Color Carrier på Oslo-Kiel ruten på grund af stigende brændstof- og energiomkostninger.

Noter 

Skibe bygget i Danmark
Aleksandar Karađorđević af Jugoslavien (født 1982)

Prins Aleksandar Karađorđević (født 15. januar 1982 i Fairfax, Virginia, USA) er en serbisk prins. Han er den tredjeældste søn af Alexander af Jugoslavien (født 1945), der tidligere har været jugoslavisk kronprins. Prins Aleksandar har en ældre tvillingebror. Prins Aleksandar er sønnesøn af Peter 2. af Jugoslavien (1923–1970), der var Jugoslaviens sidste konge i 1934–1945.

Forfædre 
Prins Aleksandar er søn af Alexander af Jugoslavien samt sønnesøn af Alexandra af Grækenland og Danmark og Peter 2. af Jugoslavien. 

Prins Aleksandar er oldesøn af Alexander 1. af Jugoslavien, Marie af Jugoslavien og Alexander 1. af Grækenland. Han er tipoldesøn af Peter 1. af Jugoslavien, Ferdinand 1. af Rumænien, Ferdinand 1. af Rumænien, Konstantin 1. af Grækenland og Sophie af Preussen. 

Desuden er han tiptipoldesøn af  Leopold af Hohenzollern-Sigmaringen, Alfred af Sachsen-Coburg og Gotha, Maria Alexandrovna af Rusland, Georg 1. af Grækenland, Olga Konstantinovna af Rusland, Frederik 3. af Tyskland, Victoria af Storbritannien (1840-1901), Ludvig Karl af Orléans, hertug af Nemours, Pedro 2. af Brasilien, Ferdinand 2. af Begge Sicilier, Ferdinand Filip af Orléans, hertug af Chartres, Helene af Mecklenburg-Schwerin og Antoine, hertug af Montpensier.

Referencer

Weblinks 
Officiel webplads for den serbiske kongefamilie

Kongelige fra Serbien
Huset Karadjordjević
Personer fra Virginia
Maria da Glória af Orléans og Bragança

Maria da Glória de Orleans-Braganza, hertuginde af Segorbe (portugisisk: Dona Maria da Glória Henriqueta Dolores Lúcia Miguela Rafaela Gabriela Gonzaga de Orléans e Bragança e Bourbon, princesa de Orléans e Bragança, duquesa de Segorbe, condesa de Rivadavia, spansk: María de la Gloria de Orleans-Braganza y Borbón-Dos Sicilias, duquesa de Segorbe) (født 13. december 1946 i Petrópolis, ved Rio de Janeiro i Brasilien) er en brasiliansk født prinsesse, der blev titulær jugoslavisk kronprinsesse, og som senere blev titulær spansk hertuginde.  

Hun er tipoldedatter af kejser Pedro 2. af Brasilien og tiptipoldedatter af kong Ludvig-Filip af Frankrig. Hun er kusine til kong Juan Carlos af Spanien.

Første ægteskab 
I 1972 giftede Maria da Glória  sig med Alexander af Jugoslavien (født 1945). Før monarkiet blcv afskaffet i slutningen af 1945, havde han kortvarigt været kronprins. I kraft af dette ægteskab blev Maria da Glória titulær jugoslavisk kronprinsesse. Parret blev skilt i 1985.
Maria og  Alexander fik tre sønner:
 Peter, arveprins af Jugoslavien (født 1980).
 Filip Karađorđević af Jugoslavien (født 1982), tvilling, far til prins Stefan (født 2018).
 Aleksandar Karađorđević af Jugoslavien (født 1982), tvilling.

Andet ægteskab 
I 1985 giftede Maria da Glória sig med den spanske adelsmand Ignacio de Medina y Fernández de Córdoba, der har flere adelige titler, bl.a. er han den 19. hertug af Segorbe.

Parret har to døtre.

Forfædre 
Maria da Glória er tipoldedatter af Ludvig Karl af Orléans, hertug af Nemours, Pedro 2. af Brasilien, Ferdinand 2. af Begge Sicilier, Ferdinand Filip af Orléans, hertug af Chartres, Helene af Mecklenburg-Schwerin og Antoine, hertug af Montpensier.    

Hun er desuden tiptipoldedatter af Ludvig-Filip af Frankrig, Pedro 1. af Brasilien, Maria Leopoldina af Østrig, Frans 1. af Begge Sicilier, Karl af Østrig (1771-1847), Leopold 2. af Toscana, Maria Antonia af Begge Sicilier (1814–1898), Frederik Ludvig af Mecklenburg-Schwerin og Ferdinand 7. af Spanien.

Referencer

Weblinks 
The Royal Family of Serbia – den serbiske kongefamilies officielle hjemmeside 

Huset Orléans-Bragança
Huset Karadjordjević
Kongelige fra Brasilien
Prinsesser
Mød mig i St. Louis

Mød mig i St. Louis (engelsk: Meet me in St. Louis) er en amerikansk musikal-film i Technicolor fra 1944, instrueret af Vincente Minnelli. I hovedrollerne ses Judy Garland og Mary Astor. Filmen havde præmiere i USA den 22. november 1944 og i Danmark i 1945. Margaret O'Brien vandt en Oscar for sin præstation som lillesøsteren Tootie i filmen. Filmen var også nomineret i yderligere fire kategorier, blandt andet "Bedste manuskript" og "Bedste originalmusik". Filmen placerede sig på tiende plads på listen AFI's Greatest Movie Musicals.

Handling 
Filmen handler om livet for en familie bosat i St. Louis fra 1903–1904. Hela byen venter på at den store verdensudstilling skal indviges. I fokus står søstrene Rose (Lucille Bremer) og Esther (Judy Garland) som bekymrer sig om hvordan de skal få fat i hver sin kæreste og Esther er ulykkeligt forelsket i nabofyren (Tom Drake). En dag kommer faren i huset (Leon Ames) hjem og fortæller at familien skal flytte til New York, mod den øvrige families vilje.

Rolliste (udvalgt) 
 Joan Carroll – Agnes
 Lucille Bremer – Rose
 Henry Daniels Jr. – Lon
 Leon Ames – Mr. Smith
 Mary Astor – Ms. Smith
 Harry Davenport – Morfar
 Marjorie Main – Katie
 Judy Garland – Esther
 Margaret O'Brien – Tootie
 Tom Drake – John Truett

Filmmusik 
 Meet Me in St. Louis, Louis
 The Boy Next Door
 Skip to My Lou
 I Was Drunk Last Night
 Under the Bamboo Tree
 Over the Banister
 The Trolley Song
 You and I
 Goodbye, My Lady Love (instrumental)
 Little Brown Jug (instrumental)
 Down at the Old Bull and Bush (instrumental)
 Home! Sweet Home! (instrumental)
 Auld Lang Syne (instrumental)
 The First Noel (instrumental)
 Have Yourself a Merry Little Christmas

Special-visning 
Den 1. december 2018 havde filmen en special-visning i Cinemateket, hvor skuespiller Lars Thiesgaard oversatte dialogen til dansk og fungerede som live-fortæller.

Eksterne henvisninger 
 

Amerikanske film fra 1944
Musicalfilm fra USA
Komediefilm fra USA
Film instrueret af Vincente Minnelli
Verdensminde
Sandsfjorden (Suldal)

Sandsfjorden er en fjordarm af Nedstrandsfjorden og Boknafjorden i Suldal kommune i Rogaland fylke i Norge. Fjorden deler sig senere i Hylsfjorden og Saudafjorden, og ind til bunden af  Hylsfjorden er den 47 kilometer lang. Ind til Sauda i bunden af  Saudafjorden er der 43 kilometer. Fra indløbet til stedet fjorden hvor deler sig er den omkring 25 kilometer lang.

Fjorden har indløb nordøst for Foldøy, mellem Vardnes ved Hebnes og Jelsa på den modsatte side. Et stykke mod nord ligger der flere små øer midt i fjorden, skilt af flere smalle sunde. Den østligste ø er Berakvamsskorpa og mellem denne og fastlandet går Straumbergsundet. Midtsund ligger mellem Berakvamsskorpa og Kjølvikskorpa længere mod vest. Vest for Kjølvikskorpa igen ligger bugterne Bjørnavågen og Sjøbuholsvågen, begge omkring 500-700 meter lange. Nord for Kjølviksskorpa går Vatlandsvågen og Stokkvåg 2,5 kilometer ind i landet og er næsten at regne som en lille fjordarm. Længst mod nord i vågen ligger Reppsbygda, og herfra går Stokkavåg mod sydvest. 

Nord for øerne drejer Sandsfjorden mod øst, og møder så Ottøya på sydsiden. Nord for Ottøya ligger bygden Marvik. Øst for Ottøyna drejer Sandsfjorden først mod nord, derefter mod øst og til slut mod nordøst langs Løvanes. Ved Løvanestangen yderst på Løvanes går Lovrafjorden mod syd på østsiden af næsset. Lovrafjorden er smal og går 4,5 km mod syd til Lovraeidet. 

Et stykke nord for Løvanes ligger Sand, kommunecenteret i Suldal, på østsiden af fjorden. Her går der færge over til Ropeid på vestsiden. Ropeid ligger på  en landtange  der kun er omkring  250 meter bred på det smalleste. På den anden side ligger bunden af Vindafjorden.

Lige nord for Sand deler Sandsfjorden sig i Hylsfjorden og Saudafjorden. Hylsfjorden går 18-19 kilometer mod øst til Hylen og Hylsdalen, mens Saudafjorden går 16 kilometer mod nordøst til Sauda.

Kilder og henvisninger

Fjorde i Rogaland
Suldal
Dalton Harris

Dalton Harris (29. december 1993) er en jamaicansk sanger, som vandt sæson 15 af det britiske udgave af X Factor.

Eksterne henvisninger 

Sangere fra Jamaica
X Factor-deltagere
You're Crazy (album)

You're Crazy er det tredje studiealbum af den danske sangerinde og sangskriver Anne Linnet fra 1980.

Spor  
 "You're Crazy" - 3:37
 "Don't Wait" - 3:38
 "Son Of Life" - 4:04
 "You" - 3:09
 "In Dark We Walk" - 4:17
 "Hazy Sky" - 4:09
 "City-Fallen Angel" - 4:39
 "Dolly's Lounge" - 3:22
 "Mama-Lady" - 3:14
 "Nothing Left To Move Me" - 3:57
 "In Time" - 2:24

Referencer

Eksterne henvisninger 
 You're Crazy på Discogs

Anne Linnet-album
Album fra 1979
Salmaneser V

Salmaneser V (akkadisk: Šulmanu-ašarid; hebraisk: שַׁלְמַנְאֶסֶר; græsk: Σαλαμανασσαρ, Salamanassar; latin: Salmanasar) var konge af Assyrien fra 727 til 722 f.Kr. Han optrådte første gang som guvernør af Zimirra i Fønikien i styret under sin fader, kong Tiglat-Pileser III af Assyrien.

Da hans far døde, blev Salmaneser ny konge over Assyrien på den 25. dag af tebet (den tiende måned i den jødiske kalender) i år 727 f.Kr. Han ændrede da sit oprindelig navn Ululayu til "Salmanesar" ("ild-dyrker")  Selv om det har været hævdet, at han fortsatte at benytte navnet Ululayu som kongenavn i positionen som konge af Babylonien, har der ikke været fundet bekræftelse på dette i nogen autentiske officielle kilder.

Oprøret i hovedstaden Samaria (Šomron) i kongedømmet Israel (Nordriget) skete under hans styre, men under belejringen af den jødiske oprørsby døde han den 12. tebet 722 f.Kr. og kronen blev da overtaget af hans broder Sargon II.

Navnet Salmaneser er benyttet for ham i Bibelen, som giver ham og hans fader skylden for at have deporteret folket i Israel i landflygtighed, hvilket var generel praksis for assyrerne for erobrede områder. Det er en del af oprindelsen til legenderne om Israels ti forsvundne stammer. Både Sargon II og dennes søn Sankerib skal også have deporteret jøder i deres efterfølgende krige i Mellemøsten. I 17. og 18. kapitel af Anden Kongebog er han beskrevet som erobreren af Samaria og som den, som sendte byens indbyggere i eksil. I Tobits bog, en af de deuterokanoniske bøger i Det gamle Testamente, kapitel 1, er der fortalt om den landsforviste Tobit som opnåede Salmanesers gunst ved hans hof, kun for at miste den igen under kong Sankerib.

Noter 

Assyrien
Babylonien
Konger
Celine (mærke)

Celine er et fransk modehus, der blev grundlagt i 1945 i Paris af Céline Vipiana. Firmaet producerer luksus ready-to-wear og lædervarer, og har siden 1996 været ejet af LVMH. Hovedkvarteret har ligget på 16 rue Vivienne i 2. arrondissement i Paris ved Hôtel Colbert de Torcy. Séverine Merle har været CEO siden april 2017.

Den 21. januar 2018 annoncerede LVMH at Hedi Slimane ville overtage Celine som kreativ direktør.

Mærket har næstne 150 butikker fordelt i hele verden, og det bliver distribueret via et netværk af eksklusive stormagasiner som Barneys New York (New York), Bergdorf Goodman (New York), Harrods (London) og Galeries Lafayette (Paris).

Referencer

Eksterne henvisninger 
 
 Interview in Herald Tribune
 WWDFashion
 New York Fashion 

Beklædningsvirksomheder fra Frankrig
Luksusmærker
Etableret i 1945
LVMH-selskaber
Sankerib

Sankerib (akkadisk: Sîn-ahhī-erība, latin: Sancharibus) var konge i Assyrien 704-681 f.Kr. Han gjorde Nineve til sit imperiums hovedstad efter  Assur. Han udkæmpede flere store slag, blandt andet i Juda, hvor han belejrede Jerusalem. Sankerib lod opføre store og pragtfulde bygninger. Tegl fundet i  assyriske landområders grus bærer inskrifter, som beretter om hans virke på disse steder.

Sankerib er nævnt i Anden Krønikebog kapitel 2 i Bibelen som den assyriske konge, som belejrede Jerusalem under kong Hizkijas regering, men som blev stoppet ved Guds indgriben. De samme begivenheder er beskrevet fra Sankribs perspektiv på Sankeribs prisme (prismeformet lertavle med kileskrift).

Sankerib førte også krig mod Elam og ødelagde dets byer. Elamiterne gjorde modangreb og ødelagde assyrisk område.
Sankerib blev myrdet af to af sine sønner Adrammelek og Sareser ved et tempelbesøg og fulgtes af sin yngste søn Esarhaddon.

Se også 
 Bibelen: Gamle Testamente, Anden Kongebog

Eksterne henvisninger 
 Bibelen online/søgning på Sankerib på Det Danske Bibelselskab

Assyrien
Personer i Det Gamle Testamente
Mænd
Slaget ved Hohenlinden

Slaget om Hohenlinden blev udkæmpet den 3. december 1800 som en del af Revolutionskrigene. En fransk hær under Jean Victor Marie Moreau vandt en afgørende sejr over østrigere og bayrere ledet af ærkehertug Johan af Østrig. Efter at være blevet tvunget til et katastrofalt tilbagetog blev de allierede tvunget til at anmode om en våbenhvile, der effektivt afsluttede Anden koalitionskrig. Hohenlinden ligger 33 km øst for München i det moderne Tyskland.

Divisionsgeneral Moreaus hær på 56.000 mand involverede 64.000 østrigere og bayrere. Østrigerne, der troede, at de forfulgte en slået fjende, bevægede sig gennem stærkt skovklædt terræn i fire adskilte kolonner. I stedet overfaldt Moreau østrigerne, da de dukkede ud af Ebersberg-skoven, mens de engagerede Antoine Richepanse-divisionen i et overraskelsesangreb på den østrigske venstre flanke. Idet de udviste fremragende individuelle initiativer lykkedes det for Moreaus generaler at omringe og vinde over den største østrigske kolonne.

Denne knusende sejr kombineret med førstekonsul Napoleon Bonapartes sejr i Slaget ved Marengo den 14. juni 1800 afsluttede Anden koalitionskrig. I februar 1801 undertegnede østrigerne Lunéville-traktaten, idet de accepterede fransk kontrol op til Rhinen og de franske lydrepublikker i Italien og Nederlandene. Den efterfølgende Amiens-traktat mellem Frankrig og Storbritannien indledte den længste pause i krigen i Napoleons periode.

Litteratur 
 Arnold, James R. Marengo & Hohenlinden. Barnsley, South Yorkshire, UK: Pen & Sword, 2005. 
 Chandler, David. Dictionary of the Napoleonic Wars. New York: Macmillan, 1979. 
 Eggenberger, David. An Encyclopedia of Battles. New York: Dover Publications, 1985. 
 Furse, George Armand. 1800 Marengo and Hohenlinden (2009)
 Rothenberg, Gunther E. Napoleon's Great Adversaries, The Archduke Charles and the Austrian Army, 1792–1814. Bloomington, Ind.: Indiana University Press, 1982 
 Smith, Digby. The Napoleonic Wars Data Book. London: Greenhill, 1998. 

Begivenheder i 1800
Hohenlinden, Slaget ved